આવો જ એક બનાવ ભાવનગર જિલ્લામાં પણ બન્યો છે. જેમાં શેત્રુંજી ડેમમાંથી છોડવામાં આવેલું પાણીનો વ્યય થતો હોવાનું બહાર આવ્યું છે. આ પાણીના બગાડ માટે ડાબા અને જમણાં કાંઠાની કેનાલમાં જે પાણી છોડવામાં આવ્યું છે તેમાં યોગ્ય રીતે કામગીરી ન થઈ હોવાના કારણે નદી નાળામાં પાણી બિનજરૂરી રીતે વ્યય થઈ રહ્યો હોવાનો આરોપ સ્થાનિક ખેડૂતો દ્વારા લગાવવામાં આવી રહ્યો છે. ખેડૂતોએ માગણી કરી છે કે, હાલમાં જે રીતે પાણીનો વ્યય થઈ રહ્યો છે ત્યારે વહિવટી તંત્રએ પાણી બંધ કરી દેવું જોઈએ અને જે સમસ્યા છે તેનો ઉકેલ લાવીને 20 દિવસ બાદ ફરી પાણી ચાલુ કરવું જોઈએ. અત્રે આપને જણાવી દઈએ કે, શેત્રુંજી ડેમમાં છોડવામાં આવેલું પાણી તળાજાના કામરોલ અને સાંગણામાં ખોટી રીતે પાણીનો બગાડ થઈ રહ્યો છે અને નદીના પૂલ પરથી ચોમાસાની માફક પાણી વહી રહ્યું હોવાનું પણ જોવા મળી રહ્યું છે.